ભારતની એક પુત્રી મલમ્માએ શૌચાલય માટે સત્યાગ્રહ કર્યો. ગામડાના પ્રધાને એક અઠવાડિયાની અંદર 18 હજાર રૂપિયાની સગવડ કરીને ટોઈલેટ બનાવડાવ્યું. 15 જૂલાઈના રોજ છત્તીસગઢના કબીરધામમાં સવા લાખ વિદ્યાર્થીઓએ માતા-પિતાને સામૂહિક પત્ર લખ્યો. તેમણે કહ્યું કે અમારા ઘરમાં ટોઈલેટ હોવા જોઈએ. તેનો એટલો પ્રભાવ પડ્યો કે પત્ર લખ્યાના એક દિવસ બાદ માતા પિતાએ ટોઈલેટ બનાવવાનું નક્કી કર્યું. ભારત રત્ન મધર ટેરેસાને 4થી સપ્ટેમ્બર સંતની પદવી આપવામાં આવશે. તેમણે જીવનભર ભારતના ગરીબોની સેવા કરી. તેમને સંતની પદવી મળવાની જાહેરાત પર ભારતને ગર્વ છે. આ અવસરે વિદેશ મંત્રી સુષમા સ્વરાજના નેતૃત્વમાં પ્રતિનિધિમંડળ મોકલવામાં આવશે.